Дубровнишка грамота на цар Иван Асен ІІ


Оригинал (адаптиран текст)

На съвременен български език 

Моето царство дава тази повеля на дубровнишката страна, на обичните и всеверни гости на царството ми да ходят по цялата страна на царството ми с каквато и да било стока, да внасят и изнасят  или каквато и да е стока да пренасят и до която и да е земя или област да дойдат: до Бдин, Брничево и Белград, до Търново и цялото Загорие, като достигнат до Преслав и Карвунската област, или до Крънската област, или Боруйската, или в Одрин и в Димотика, или в Скопската област, или Прилепската, или в Деволската област, или в Арбанаската земя или да отиват до Солун – навсякъде да купуват и продават свободно, без всякаква вреда, да нямат забрани във всички области на царството ми и в градовете и клисурите, но да ходят и купуват и продават безгрижно, като всеверни и обични гости на царството ми.  Който ли пък им навреди в каквото и да е било нa клисурите, на тържищта и където и да е другаде, против закона на търговията, то да се знае, че той е противник на царството ми и милост не ще има, но голям гняв ще понесе от царството ми.

Асен 

Цар на българите и гърците

Бележки 

Международни договори
Средновековни български текстове